O culto ta Sant Úrbez ye estendillato per es lugars de Sobrarbe, y per ixo se fan dos romerías anyals enta esta ermita, la una o 15 de setiembre dende es lugars d'O Quinyón de Fanlo (Fanlo, Buisán, Nerín y Sercué) y l'altra o 15 d'aviento dende es lugars d'a Valle de Vio (Vio, Buerba, Yeba y Ceresuela). Ademés, d'entre estas valles y la Ribera de Fiscal bi heba tradicionalment un mutuo deber per o qualo quan hi heba sequeras, es vecíns de Vio heban de transcruzar A Solana y baixar enta Albella ta pregar en a ermita de Sant Úrbez d'allá per a ruixada, y alavez es pobladors d'Albella y Sant Martín d'a Solana, quan es veyeban venir, heban de marchar tornando enta la Ermita d'Anyisclo blandindo branquetas de buixo. Només que quan s'heban acumplito ixas dos procesions se'n deciba que vendrían as precipitacions.